Diari Oficial de la Generalitat Valenciana


Sumari del DOGV 7523, del 12-05-2015 (2015/4223)

RESOLUCIÓ de 14 d'abril de 2015, de la Direcció General d'Ordenació, Avaluació, Investigació, Qualitat i Atenció al Pacient, per la qual es renova l'autorització sanitària per a extracció d'os de donant viu a l'Hospital Marina Baixa de la Vila Joiosa.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7523

Data del DOGV
:   12-05-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/4223


Data del document
:   14-04-2015

Organisme emissor
:   Conselleria de Sanitat

Tipus de document
:   Resolució

Descriptors 

:   * establiment hospitalari

RESOLUCIÓ de 14 d'abril de 2015, de la Direcció General d'Ordenació, Avaluació, Investigació, Qualitat i Atenció al Pacient, per la qual es renova l'autorització sanitària per a extracció d'os de donant viu a l'Hospital Marina Baixa de la Vila Joiosa. [2015/4223]  
L'Hospital Marina Baixa de la Vila Joiosa va renovar l'autorització per a efectuar extracció d'os de donant viu per mitjà de la resolució de la Consellería de Sanitat de 3 de febrer de 2011.  
Juan Antonio Marqués Espi, director de l'Hospital Marina Baixa de la Vila Joiosa, va presentar sol·licitud de renovació d'autorització per a extracció d'os de donant viu de l'Hospital Marina Baixa de la Vila Joiosa amb data 12 de març de 2015.  
La Direcció General d'Assistència Sanitària i el director del Programa de Trasplantaments de la Comunitat Valenciana informen favorablement sobre l'autorització de renovació sol·licitada.  
  
Fonaments jurídics  
1. La Direcció General d'Ordenació, Avaluació, Investigació, Qualitat i Atenció al Pacient de la Consellería de Sanitat és competent en virtut del que disposa l'Orde de 26 de febrer de 2008, de la Consellería de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules, Decret 157/2014, de 3 d'octubre, del Consell, pel qual s'establixen les autoritzacions sanitàries i s'actualitzen, creen i organitzen els registres d'ordenació sanitària de la Consellería de Sanitat i Decret 4/2014, de 3 de gener, del Consell, pel qual s'aprova el Reglament Orgànic i Funcional de la Consellería de Sanitat.  
  
2. Es complix el que establix el Reial Decret Llei 9/2014, de 4 d'abril, pel qual s'establixen les normes de qualitat i seguretat per a la donació, l'obtenció, l'avaluació, el processament, la prevenció, l'emmagatzematge i la distribució de cèl·lules i teixits humans i s'aproven les normes de coordinació i funcionament per al seu ús en humans, i s'ha complit el que establix l'Orde de 26 de febrer de 2008, de la Consellería de Sanitat.  
Vistos els antecedents de fet i els preceptes legals citats i els altres que s'apliquen, resolc:  
  
Renovar autorització sanitària per a extracció d'os de donant viu a l'Hospital Marina Baixa de la Vila Joiosa. Esta autorització és vàlida per un període de quatre anys, a partir de la data d'esta resolució.  
  
  
L'autorització es pot revocar en qualsevol moment, si s'alteren o incomplixen els requisits i les consideracions que l'han feta possible.  
  
Als efectes de l'activitat que s'autoritza, el centre queda sotmés a la inspecció i el control de la Consellería de Sanitat.  
Esta resolució es notifica a les persones interessades, amb l'advertiment que no esgota la via administrativa i que s'hi poden interposar un recurs d'alçada davant del conseller de Sanitat, en el termini d'un mes comptador des de l'endemà de la data de notificació.  
  
València, 14 d'abril de 2015.- La directora general d'Ordenació, Avaluació, Investigació, Qualitat i Atenció al Pacient: Teresa de Rojas Galiana.